Ruperten Lurraldea

Ruperten Lurraldea (; ) edo Rupert Printzearen Lurraldea (; ) Ipar Amerika Britainiarreko antzinako lurralde baten izena da, egungo Kanadaren zati handi bat hartzen zuena. Hudson Badiako Konpainiaren jabetzakoa izan zen 200 urtez, 1670etik 1870era arte.

 Historia 
Jatorrian Hudsongo Badiako Konpainiakoa zen, eta Rupert Rhingoa printzearengandik jaso zuen izena, Karlos I.aren iloba eta Konpainiaren lehen gobernadorearengandik.

Karlos II.ak Konpainiari emandako estatutuek Hudson badian itsasoratzen diren ibai eta erreka guztien arro hidrografikoaren gaineko monopolioa ematen zioten, 3,9 milioi km²-ko eremua, Kanadako egungo lurraldearen herena baino gehiago.

Montrealgo Ipar-mendebaldeko Konpainiak eta Hudson Badiako Konpainiak 1821ean bat egin zuten, eta lurralde are handiago bat kontrolatu zuten, geroago iparraldeko kostalde artikotaraino zabalduko zena, eta Ozeano Barearaino mendebaldean.

1870. urtean konpainiaren monopolioa ezeztatu zen eta eskualdean merkataritza librea baimendu zen. Konpainiak Kanadako Konfederazioari Rupert Lurraldea eta Ipar-mendebaldeko Lurraldea eman zizkion.

 Eliza anglikanoa 
Rupert Lurraldea Kanadako eliza anglikanoaren eliz-probintzia bat ere bada, Kanadako belardiak eta eremu artikoaren zati handi bat hartzen dituena. Gainera, Manitobako elizbarruti anglikanoaren izena ere bada.

 Erreferentziak 

 Kanpo estekak 

Kategoria:Kanadako historia politikoa
Kategoria:Larruen merkataritza
Kategoria:Amerikako kolonizazio ingelesa
Kategoria:Britainiar kolonia eta protektoratu ohiak Amerikan
Kategoria:Ipar Amerika britainiarra